Árshátíð BES var haldin í gær í húsnæði skólans á Stokkseyri . Fjölmenni var er skólastjóri setti hátíðna kl. 14.00 . Að loknu stuttu ávarpi tóku kynnar hátíðarinnar þau Eyþór Atli og Hulda við og stýrðu árshátiðinni með glæsibrag allt til loka . Sú nýbreytni var tekin upp að bekkir sem voru oddatölubekkir voru með atriði en hinir bekkirnir sáu um mikilvæg atriði í undirbúningi , dagskrárgerð og skreytingum . 10. bekkingar voru síðan með kaffiveitingar til fjáröflunar að dagskrá lokinni . Hátíðin gekk afar vel og voru atriðin góð og þjóðleg , tekið var á einelti og eitt atriðið var forvarnaratriði í sambandi við áfengis - og vímuefnaneyslu . Kaffiveitingarnar voru glæsilegar . Viljum við sem störfum hér í skólanum þakka öllum sem komu að hátíðinni og öllum er sóttu hana .